rlitschk/wikidir huggingface dataset:
47.55497.5925222222222Koordinate: 47° 33′ 17,6″ N, 7° 35′ 33,1″ O; CH1903: 611584 / 267143 S Huus zum Luft oder Erasmushuus isch e historischs Huus an dr Böimligass 18 in dr Altstadt vo Baasel. Es isch äins vo de Baasler Kulturgüeter, wo für d Regioon vo Bedütig si. D Liigeschaft an dr Böimligass wird um 1400 erwäänt, isch also woorschinlig non e chli elter. Si het denn «Kammerers hof» ghäisse noch em Gschlächt vo de Kämmerer. Zu sällere Zit het s Huus im Ridder Burckhard Zu Rhein ghöört, wo 1414 Bürgermäister vo Baasel worde isch. 1479 het dr Michael Wenssler us Stroossburg, wo sit 1462 in Baasel bekannt isch, s Huus kauft und dört, s het jetzt «ze Ryn hoff» ghäisse, e Druckerei iigrichdet. 1488 het er e Spitzboogedoor in d Umfriidig am Luftgässli baut. Dr Wenssler isch noch em Johannes Amerbach dr riichst Druckheer gsi, bis er alles verloore und sich 1491 us dr Stadt drvogmacht het. S Huus, wo denn zum Luft ghäisse het, het denn wider de Zu Rhiis ghöört, em Ridder Friedrich wo dr Brueder von em, dr Kasper, Baasler Bischof gsi isch. 1531 het s dr Hieronymus Froben kauft, dr Soon vom Johannes Frobenius, won e guete
Dr Wenkerboge vu Zienke isch e Blatt vu dere grosse Ufnaam vu dr ditsche Sprooch, wo im 19. Joorhundert angefange het un hit Bschdanddeil vum Ditsche Sprochadlas isch. Sällimols, wo dr Sproochforscher Georg Wenker vo 1852 bis 1911 sinner Sproochadlas vorbereitet hed, hänn alli Schuele im domolige ditsche Riich e Froogeboge mid vierzig gliche Muschdersätz vorgleit bikumme, wu d' Schiäler middem Léhrer in de lokal Mundart uffschriewe hänn mièn. Zienke het dozemols zuem Amt Mille im Großherzogtum Bade ghärt. De Ord leyt im Sproochruum vum Hochalemannische / Nördlige Millemer Ruum. D Schueler hänn mit Hilf vum Lährer Otto Zimmermann de Wenkerboge üssgfillt. De Zimmermann isch sälwer üs Zienke gsi. Sowit des goht, isch d Schriibwiis inn de Bege iwernumme worre. As Üssproch vum Ortsnamme wird im Boge „Zi-enke“ agä. In Süddischland sinn d' Bege anne 1887 uffgnumme worre, der vo Zienke het d' Nummrä 41389 kriägd. D' geografisch Lag vu Zienke isch in dere Karde iitrage. Im Winter fliege die trochene Blätter inder Luft umme. Es härt glich uf z'schneiè, drno wird’s Wetter wieder besser. Duen Chohlè inder Ofè, daß d'Milch bal afangt chochè. Dä guet alt Mann isch mitem Roß durs Iis brochè un isch ins chalt Wasser g'fallè.
Dr Wenkerboge vu Schliéngé isch e Blatt vu dere grosse Ufnaam vu dr ditsche Sprooch, wo im 19. Joorhundert angefange het un hit Bschdanddeil vum Ditsche Sprochadlas isch. Sällimols, wo dr Sproochforscher Georg Wenker vo 1852 bis 1911 sinner Sproochadlas vorbereitet hed, hänn alli Schuele im domolige ditsche Riich e Froogeboge mid vierzig gliche Muschdersätz vorgleit bikumme, wu d' Schiäler middem Léhrer in de lokal Mundart uffschriewe hänn mièn. Schliéngé het dozemols zuem Bezirksamt Mille im Großherzogtum Bade ghärt. De Ord lit im Sproochruum vum Hochalemannische / Südlige Millemer Ruum. D Schueler hänn mit Hilf vom Lährer Gustav Büllmann vo Eichsel by Schopfe de Wenkerboge usgfüllt. Vu de vierzig Wenkersätz sinn alli iitrage. Sowit des goht, isch d Schriibwiis inn de Bege iwernumme worre. As Üssproch vum Ortsnamme wird im Boge „Schlīéngé“ agä. In Süddischland sinn d' Bege anne 1887 uffgnumme worre, der vo Schliéngé het d' Nummrä 41235 kriägd. D' geografisch Lag vu Schliéngé isch in dere Karde iitrage. Im Winter fliégé dié trochéné Blètter in dr Luft ummé. S' hört gli uff zschneié, derno wird’s Wétter wieder béssér. Thué Cholé in dr Ofé, as d Milch bald chocht. Dé gu-ét alt Mann isch mit ém Roß dur s
Dr Wenkerboge vu Efriga isch e Blatt vu dere grosse Ufnaam vu dr ditsche Sprooch, wo im 19. Joorhundert angefange het un hit Bschdanddeil vum Ditsche Sprochadlas isch. Sällimols, wo dr Sproochforscher Georg Wenker vo 1852 bis 1911 sinner Sproochadlas vorbereitet hed, hänn alli Schuele im domolige ditsche Riich e Froogeboge mid vierzig gliche Muschdersätz vorgleit bikumme, wu d' Schiäler middem Léhrer in de lokal Mundart uffschriewe hänn mièn. Efriga het dozemols zuem Oberamtamt Lörrach im Großherzogtum Bade ghärt. De Ord lit im Sproochruum vum Hochalemannische / Südlige Millemer Ruum. D Schueler hänn de Wenkerboge mit Hilf vum Lährer Heinrich Gebhardt vo Chander usgfüllt. Vu de vierzig Wenkersätz sinn alli iitrage. Sowit des goht, isch d Schriibwiis inn de Bege iwernumme worre. As Üssproch vum Ortsnamme wird im Boge „Efergà“ agä. In Süddischland sinn d' Bege anne 1887 uffgnumme worre, der vo Efriga het d' Nummrä 41587 bikumme. D' geografisch Lag vu Efriga isch in dere Karde iitrage. Im Winter fliègé die trochene Bledder in der Luft ummenanger. Es hört gli uff z'schneie, drno wird’s Wätter wieder bessér. Duē Chole in Ōfe, daß d'Milch z'choché afangt. Dr guet alt Ma isch mitm Roß durs Iis broche un ins chalt Wasser
Mrs. Doubtfire – Das stachelige Kindermädchen isch en US-amerikanische Film us em Johr 1993, wu dr Robin Williams, d Sally Field un dr Pierce Brosnan d Hauptrolle din spile. D Reschy het dr Chris Columbus gfiert. Dr Film isch e große kommerziälle Erfolg gsi un isch anne 1994 as „Beschti Filmkumedi“ mit em Golden Globe Award uuszaichnet wore. Vorlag fir dr Film isch dr glychnamige Roman vu dr Anne Fine gsi. „Ganz auf Robin Williams zugeschnittene Verkleidungskomödie, die aber nie über seichte Unterhaltung hinauskommt, ein reaktionäres Gesellschaftsbild propagiert und die Problematik zerrütteter Familien geradezu ignoriert. Gemeinplätze ohne Tiefgang.“ – Lexikon des internationalen Films Mrs. Doubtfire in dr Internet Movie Database Verglych vu dr Schnittfassige BBFC PG Erstauflagen - FSK 6 vu Mrs. Doubtfire - Das stachelige Kindermädchen bi Schnittberichte.com
Dr Hans Sandreuter (* 11. Mai 1850 z Baasel; † 1. Juni 1901 z Rieche) isch e Schwizer Künstler vom Symbolismus und vom Fin de Siècle gsi. Dr Sandreuter isch uf s Realgymnasium z Baasel und het denn 1867 e Leer as Lithograf aagfange. Druf isch er e Zitli z Nürnberg und z Verona gsi und het dört as Lithograf gschafft, het e halb Joor lang bim Achille Carrillo studiert und isch 1872 zrugg uf Baasel. 1873 isch er uf e brivati Münchner Kunstschuel und het dr Arnold Böcklin kennegleert. Dä het mit em Wilhelm von Kaulbach greedet, so dass dr Sandreuter bim Aktzäichne an dr Münchner Akademii het döfe mitmache. 1874 isch er zum Böcklin uf Floränz und won er e Joor spööter chrank worde isch, het en dr Böcklin bi sich ufgnoo. Vo 1877 bis 1880 het dr Sandreuter z Bariis gläbt, 1882 isch er uf Floränz, zwäi Joor spööter het er z Baasel en Ateliee ufdoo. Er het e Hufe Ufdrääg für Wandmoolereie und Sgraffiti in und uf öffentlige Geböid überchoo. Er het zum Bischbil au Rüüm im Kloster z Stäi am Rhii restauriert und dekoriert. 1896 isch er Mitgliid vo dr Äidgnössische Kunstkommission worde. 1897 isch
Dr François-Auguste-René Rodin [fʁɑ̃ˈswa oˈgyst ʁəˈne ʁɔˈdɛ̃] (* 12. Novämber 1840 z Bariis; † 17. Novämber 1917 z Meudon) isch e franzöösische Bildhauer und Zäichner gsi. Mit iim het s Zitalter vo dr modärne Blastik und Skulptur aagfange. Dr Rodin isch e Schüeler vom Albert-Ernest Carrier-Belleuse worde, het sich aber mit em 1870 verstritte. 1875/76 isch er uf Italie, zum d Skulpture vom Michelangelo z studiere. 1879/82 het er für d Borzellanmanufaktur z Sèvres gschafft. 1883 het er d Camille Claudel kennegleert, wo si Schüelere und denn si Gliebti worde isch. Si häi sich zää Joor spööter drennt. 1894 het er sich z Meudon niidergloo und e Kräis vo junge Schriftsteller und Künstler het sich um en bildet. Im Joor 1904 het er d Bekanntschaft vo dr Moolere Gwen John us Wales gmacht, wo si Modäll und für zää Joor si Gliebti worde isch. Er het 1907 im Bariiser Hôtel Biron non e Ateliee ufdoo, wo hüte s Musée Rodin isch. 1917 het er d Rose Beuret ghürootet, wo sit langem si Lääbespartnere gsi isch. Die isch aber churz scho druf gstorbe und dr Rodin sälber e baar Mööned spööter. S Hölledoor Detäi: Dr Dänker (Kopie im Musée d'Orsay z
Dr Markus Spillmann (* 5. Oktober 1967 z Basel) isch e Schwyzer Schurnalischt. Är isch vu 2006 bis 2014 Schefredaktor vu dr Zürizytig gsii. Dr Spillmann het an dn Universitete Basel un Züri Gschicht, Bolitischi Wissenschafte un Volkswirtschaftslehr studiert. In dr Zyt vum Studium het er as Wärchstudänt bin ere Schwyzer Großbank im Beraich vu dr bolitischen un ekonomische Länderrisikoanalys gschafft. Noch ere Zyt as Assischtänt an dr Universitet Züri isch dr Spillmann anne 1995 Inlandredaktor bim Badener Tagblatt wore. Im nämlige Johr isch er as Uuslandredaktor zue dr NZZ gwächslet. Ab em Friejohr 2002 het er bi dr nei lancierte NZZ am Sonntag s Ressort International glaitet un un isch Stellverdrätter vum Schefredaktor gsii. Ab April 2006 isch er Schefredaktor vu dr Neue Zürcher Zeitung un Laiter Publizischtik NZZ gsii. Im Dezämber 2014 isch sy Ruggdritt uf Ändi Johr bekannt gee wore. Dr Spillmann isch ghyrote, Vater vu drei Chinder un läbt z Züri. Markus Spillmann im Munzinger-Archiv (Artikelaafang frei abruefbar) Markus Spillmann uf dr Websyte vu dr NZZ Markus Spillmann uf uf dr Websyte vu dr NZZ Mediengruppe Etienne Jornod: NZZ-Chefredaktor tritt ab. Ein profilierter Journalist geht. Neue Zürcher Zeitung, 9. Dezämber 2014. René Worni: Wocheninterview mit Markus
Dr Wenkerboge vu Wiil isch e Blatt vu dere grosse Ufnaam vu dr ditsche Sprooch, wo im 19. Joorhundert angefange het un hit Bschdanddeil vum Ditsche Sprochadlas isch. Sällimols, wo dr Sproochforscher Georg Wenker vo 1852 bis 1911 sinner Sproochadlas vorbereitet hed, hänn alli Schuele im domolige ditsche Riich e Froogeboge mid vierzig gliche Muschdersätz vorgleit bikumme, wu d' Schiäler middem Léhrer in de lokal Mundart uffschriewe hänn mièn. Wiil het dozemols zuem Bezirksamt Lörrach im Großherzogtum Bade ghärt. De Oord lit im Sproochruum vum Hochalemannische / Südlige Millemer Ruum. D Schueler hänn de Wenkerboge mit Hilf vum Lährer Friedrich Disslin vo Weitenau usgfüllt. Weitenau isch hütt en Oortsdeil vo Steine. Vo de vierzig Wenkersätz sinn alli iitrage. Sowit des goht, isch d Schriibwiis inn de Bege iwernumme worde. As Ussproch vum Ortsnamme wird im Boge „Wiil“ ageh. In Süddischland sinn d' Bege anne 1887 uffgnumme worde, der vo Wiil het d' Nummrä 41587 übercho. D' geografisch Lag vu Wiil isch in dere Karde iigetrage. Im Wind'r fliégè di-e drochéné Bläddèr inn d'r Lufd ummènandèr. Es hörd jetzt gli uff z'schnejè, dernō würd's Wèddèr wi-éder béssèr. Dhū-ä Chole inn dè Ofè, dass d'Milch ball z'chochè afähd. (statt dass auch „ass“)
Dr Wenkerboge vo Nollige isch es Blatt für di grosse Ufnaam vo dr dütsche Sproch, wo dr Sprochforscher Georg Wenker vo 1852 bis 1911 für de Dütsch Sprochadlas gmacht hed. D Schuele im domolige dütsche Rych hend e Frogeboge übercho mid Muschdersätz, zum se in lokale Dialäkt z übersetze. Au im alemannische Sprochgebiet hend vili Gmeindschuele mitgmacht. Nollige het domols zuem Kreis Lörrach im Großherzogtum Bade ghärt. Hitt ischs en Oordsdeil vu Badisch Rhyfälde. De Oord lit im Sproochruum vum Hoch- oder Südalemannische / Säckinger-Laufeburger Ruum. Die vierzig Sätz sin domols durch de Lährer durch Zueziäge vu Schiäler uffgschiewe worde. D Schueler henn mit Hilf vum Lährer Leopold Künstle vo Friiburg im Briisgi de Wenkerboge usgfüllt. Sowit des gange isch, sind d Schriiebwiis un d Sunderzeiche üwernomme worde. As Üssproch vum Ortsnamme wird im Boge „Nollige“ angeh. In Südditschland sinn d' Bege anne 1887 uffgnumme worde, der vo Nollige het d Nummere 41695 griägt. D geografisch Lag vu Nollige isch in dere Karde iitrage. Im Winter fliage dia trochne Blätter in dr Luft ume. 's hört glii uf z'schneie, drno wird 's Watter wieder besser. Thua Khole in Ofe, daß d'Milch bald z'chochen afangt. Der guat alt Ma isch mit
D Beate Böhlen, au Bea Böhlen, (* 29. Novämber 1966 z Bade) isch e dytschi Bolitikeri (Bindnis 90/Di Griene). Syter anne 2011 isch si Abgordneti im Landdag vu Bade-Wirttebärg. D Beate Böhlen het an dr Elly-Heuss-Knapp-Schuel z Bihl en Uusbildig zur Erzieheri gmacht un derno ne baar Johr z Baden in ihrem Beruef gschafft. Derno het si an dr Katholische Hochschuel Fryburg Sozialarbet studiert. D Beate Böhlen isch anne 1995 Mitglid vu dr Griene wore. Vu 1999 bis 2004 isch si Vorsitzeri vum Ortsverband Baden un vu 2001 bis 2003 Vorsitzeri vum Kraisverband Raschti/Bade gsii. Si het syter anne 2004 e Mandat im Gmairot vu Bade ghaa un isch dert anne 2007 Fraktionsvorsitzeri wore. Bi dr Landdagswahl z Bade-Wirttebärg 2011 isch si mit em Zwaitmandat im Landdagswahlkrais Baden in dr Landdag gwehlt wore. Syt Novämber 2011 isch si dert Vorsitzeri vum Petitionsuusschuss. D Beate Böhlen isch ghyrote un het zwai Chinder. Churzbiografy bi Bindnis 90/Di Griene Uuszug us em Abgordnete-Handbuech vum Landtag vu Bade-Wirttebärg fir di 15. Wahlperiod Beate Böhlen uf abgeordnetenwatch.de Normdate: GND: 1017413924 | VIAF: 198707287
Patch Adams isch e Spiilfilm vom Tom Shadyac us em Joor 1998. Patch Adams isch e US-amerikanischi Tragikumedi vum Reschisser Tom Shadyac vu anne 1998. D Hauptroll spilt dr Robin Williams. Dr Film handlet vum Lääbe vum Doktor Patch Adams un basiert uf säöm sym Buech Good Health Is a Laughing Matter. Dr Film isch anne 1999 as Beschti Kumedi fir den Golden Globe un dr Young Artist Award nominiert wore. Fir d Filmmusik isch dr Marc Shaiman im nämlige Johr fir dr Oscar nominiert wore un het 2000 dr ASCAP Film and Television Music Award gwunne. Dr Robin Williams isch anne 1999 fir dr Golden Globe, dr American Comedy Award un dr Golden Satellite Award nominiert wore. Patch Adams in dr Internet Movie Database Sammlig vo Kritike zue Patch Adams uf Rotten Tomatoes (änglisch)
47.5557472222227.5905833333333Koordinate: 47° 33′ 20,7″ N, 7° 35′ 26,1″ O; CH1903: 611438 / 267237 S Huus zem Kempfe stoot an dr Freije Strooss 69 in dr Altstadt vo Baasel. Es isch äins vo de Kulturgüeter im Kanton Basel-Stadt, wo regionali Bedütig häi. S Huus zem Kempfe an dr Freije Strooss isch schmaal, het fümf Stögg und isch 1904 vom Lienert Friedrich (1852-1918) im Juugedstiil baut worde. Vom Bardeer bis zum erste Stogg het s uf dr ganze Bräiti vom Huus ee groosses runds Boogefänster. Dr ooberi Däil drvo, wo im erste Stogg Liecht git, isch owaal Im zwäite Stogg het s e Räije vo drei groosse Fänster wie au im dritte Stogg. Die drei Fänster im vierte Stogg under em gschwungnige Giibel si e chli weniger hooch. Bis 1889, wo die Freiji Strooss verbräiteret worde isch, sich näben em Huus zem Kempfe an dr Nummere 71 s Zumfthuus vo dr E. Zumft zum Goldige Stärn gstande. E zwäits Huus zem Kempfe stoot an dr Spaalevorstadt 30. Haus Zum Kempfen, abgrüeft am 6. Januar 2014 Das Haus Zum Kempfen, abgrüeft am 6. Januar 2014 Haus Zum Kempfen, abgrüeft am 6. Januar 2014
Dr Lienert Friedrich (* 17. Februar 1852 z Baasel, † 7. August 1918 z Baasel) isch e Baasler Archidekt in dr Belle Époque gsi. Dr Friedrich isch 1852 as Soon vom Baumäister Lienert Friedrich-Hug z Baasel uf d Wält khoo. 1870 bis 1873 het er am köönigliche Polytechnikum z Stuttgart studiert. 1874 het er e zwäijöörigs Braktikum bi J. Mylius und F. Bluntschli z Frankfurt gmacht und isch Baufüerer am freiherrlige Schloss vo de von Stumm im hessische Holzhuuse worde. 1877/78 het er e Studieräis uf Italie gmacht und het denn e Zitli im Büro vom H. Dubois z Bariis gschafft. Zrugg z Baasel het er 1881 e Baugschäft an dr Dalbeaalaag 36 ufdoo. 1895 het er mit em Mooler Emil Beurmann (1862-1951) e Räis uf Egüpte gmacht und zwäi Joor spööter mit em Beurmann und em Münchner Brofässer Friedrich von Thiersch (1852-1921) uf Spanie und Tanger. 1918 isch dr Lienert Friedrich z Baasel gstorbe. Dr Lienert Friedrich isch dr Brueder vom Rudolf Friedrich, wo au Archidekt gsi isch. 1879 e Willa an dr Dalbeaalaag 36, wo sithär abgrisse worde isch 1884 e Willa am Neusatzwäg 3 (jetz BethesdaSpital) 1893/94 d Zumft zu Husgnosse an dr Freije Strooss 1896 Willene
D Cameron Michelle Diaz (* 30. Augschte 1972 z San Diego, Kalifornien) isch e US-amerikanischi Schauspiileri, Synchronsprächeri un en ehmolig Model. D Eltere vum Vater vu dr Diaz, em Emilio Diaz, sin vu Kuba gstammt. Är het bim kalifornische Elkonzärn UNOCAL as Vorarbaiter gschafft, ihri Mueter Billie Early het as Verdrätteri im Import/Export gschafft un het dytschi, änglischi un indianischi Vorfahre. D Diaz het e elteri Schwschter, d Chimene Diaz. D Cameron isch im kalifornische Long Beach ufgwachse un zerscht uf d Los Cerritos Elementary School un derno uf Long Beach Polytechnic High School gange. Mit 16 Johr het si ihre Elterehuus verloo un in dr fimf Johr derno as Modell in verschidene Länder gschafft, dodrunter Japan, Auschtralie, Mexiko, Marokko un Frankrych. Im Alter vu 21 Johr isch si uf Kalifornie retuur chuu, het wyter as Modell gschafft un fir e Roll im Film The Mask (1994) vorgsproche. Drotz ass si kai schauspiilerischi Erfahrig ghaa het, isch si Hauptdarstelleri in däm Film wore, wu si as wyblige Gegepart vum Jim Carrey d Roll vum stereotype „nätte blonde Maidli“ gspiilt het. Dr Kinoerfolg het er wyteri Rolle yybrocht in Film wie Minnesota oder My Best Friend’s Wedding. Dr große Durbruch isch
Dr Guido Wolf (* 28. Septämber 1961 z Wãẽgaade, Landkrais Raveschburg) isch e dytsche Bolitiker (CDU). Syt Mai 2016 isch er im Kabinett Kretschmann II Minischter fir Juschtiz un Europa. Är isch syter anne 2006 Abgordnete im Landdag vu Bade-Wirttebärg. Vu Oktober 2011 bis Jänner 2015 isch er Bresidänt vum Landdag gsii. Dodervor isch er vu 2003 bis 2011 isch er Landrot vum Landkrais Duttlinge gsii. Dr Wolf isch z Wãẽgaade ufgwachse un het am Spohn-Gymnasium z Raveschburg s Abitur gmacht. Derno het er an dr Universitet Konschtanz Rächtswisseschaft studiert. Noch em Referendariat im Landgrichtsbezirk Raveschburg, bim Landrotsamt Raveschburg un bim Regierigsbresidium Dibenge het er an dr Universitet Konschtanz e Verdiefigsstudium in „Verwaltig un Finanzen“ absolviert. S zwait juristisch Staatsexame het er anne 1988 gmacht. Bis anne 1991 het dr Wolf derno zerscht bim Landrotsamt Duttlingen as Dezernänt fir Effetligie Sicherhait, Ornig un Verchehr gschafft, derno bis 1992 as persenlige Referänt un Birolaiter fir dr bade-wirttebärgisch Verchehrsminischter Thomas Schäuble. Vu 1992 bis 1994 isch er Richter am Verwaltigsgricht Simmerenge gsii un vu Jänner 1995 bis Oktober 1996 het er as Referatslaiter in dr Grundsatzabdailig vum bade-wirttebärgische Staatsminischterium gschafft. Dr Wolf isch anne 1985 in d CDU yydrätte. Zum 1. Novämber
Dr Emil Beurmann (* 14. Merz 1862 z Baasel; † 5. Februar 1951 z Baasel) isch e Schwiizer Schriftsteller, Dichter, Zäichner und Mooler gsi. Er het as Fraueliebling und Künstleroriginal gulte. Dr Emil Beurmann isch dr Soon vom ene Dapezierer gsi und isch z Baasel ufgwaggse. No won er chlii gsi isch het er gmoolt, gschriibe und dichdet. Bi Moolstunde, won er bim Hans Sandreuter gnoo het, hwt er d er Lisa Ruutz kennegleert, die spööteri Dichderw Lisa Wenger und het lieber mit ere gschwätzt as z zäichne. 1881 isch dr Emil ins Künstlermekka Bariis gange, het im Quartier Latin e Zimmerli gfunde und het rasch dr Aaschluss an so bekannti Künstler wie dr Albert Anker, dr Lovis Corinth, dr Cuno Amiet und dr Giovanni Giacometti gfunde. 1894 isch er uf Kairo und het dört mit sine bäide Modäll Nebiha und Chadiga gläbt. Noch eme Joor z Egüpte isch er wider in d Schwiz und het d Chadiga und iiri Fründin, d Buuchdänzere Amina mitgnoo und non e ganzi Drubbe vo Füüerschlugger, Drummler, Zauberer und Schlangebeschwörer. Dr Beurmann isch deren iir Impresario worde und het ene Ufdritt im «Palais des Fées» an dr zwäite Schwizer Landesusstellig vo 1896 z Gämf
Charb, eigetlich Stéphane Charbonnier (* 21. Ougschte 1967 z Conflans-Sainte-Honorine; † 7. Jänner 2015 z Paris) isch en französische Karikaturischt und Journalischt gsi. Bekannt isch er bsunders für sini Arbeite für s französisch Satiiremagazin Charlie Hebdo gsi. De Charb isch im 2013 uf de Al-Kaida-Lischte vo de am meischt gsuechte Lüt gschtande, wil er Mohammed-Karikature für d Zitschrift Charlie Hebedo zeichnet gha het. Er isch bim Überfall und em aaschliessende Massaker, verüebd durch zwei maskiirti Manner, in de Redaktionsrüüm vo Charlie Hebdo zämme mit em Cabu, em Tignous, em Wolinski, em Honoré, em Bernard Maris, dr Elsa Cayat und 5 witere Mönsche, drunder zwe Polizischte, ums Läbe cho. Je suis très tolérant, MC Productions / Charb , 1996 Maurice et Patapon, tomes I (2005) II (2006), III (2007), IV (2009) Attention ça tache, Casterman, 2004 (avec une présentation élogieuse de Philippe Geluck) Charb n'aime pas les gens: chroniques politiques, 1996-2002, Agone, 2002 Mozart qu'on assassine, Albin Michel, 2006, avec Catherine Meurisse, Riss, Luz, Tignous und Jul J'aime pas les fumeurs, Hoëbeke, 2007 J'aime pas la retraite, 2008 (mit em Patrick Pelloux) Eternuer dans le chou-fleur et autres métaphores sexuelles à travers le monde, textes d'Antonio Fischetti, éditions Les Échappés, 2009
Dr Schöneggbrunne isch en öffentlige Brunne an dr Dalbe-Vorstadt 49 am Egge zum Müülibärg in dr Stadt Baasel. Er stoot sit 1915 under Dänggmolschutz und isch äins vo de Baasler Kulturgüeter, wo für d Region vo Bedütig si. Dr Brunne het e kwadratische Droog us Kalchstäi, wo an de Egge abgrundet isch. Dr Droog isch fümf uf fümf Meter grooss und isch bis 1935 dr grösst in dr Stadt gsi. Die viereggigi Süüle vom Brunnestogg isch in drei Däil iidäilt. Dr underi und ooberi Däil si nume mit Rächtegg gschmüggt, dr middleri mit Loorbeerbletter. Zooberst uf dr Süüle stoot en Urne, wo Florstoff drahängt. Hinder em Brunne befindet sich s Huus zum Schönegg, wo dr Melchior Berri vo 1840 bis 1844 baut het. Er isch sit dr zwäite Helfti vom 18. Joorhundert in Betriib. 1938 het mä s Original mit ere Kopii ersetzt. Schöneck-Brunnen uf brunnenfuehrer.ch
Charlie Hebdo [ʃaʁli ɛb'do] isch e franzesischi Satirezytschrift. Si erschynt syter anne 1992 z Paris all Wuche mit ere Druckuflag vu rund 140.000 Exemplar. Ain vu dr Grinder isch dr François Cavanna gsii. Charlie Hebdo giltet as bolitisch links un antiklerikal. Dr Name „Charlie“ chunnt vu dr Comicfigur Charlie Brown vu dr „Peanuts“ un verwyst uf d Urspring vu dr Zytschrift im Comicmagazin-Umfäld, „Hebdo“ isch di Franzesisch gängig Abchirzig fir «hebdomadaire» (Wuchezytschrift, Wucheblatt). Charlie Hebdo isch anne 1969 us em verbotene Anarchomagazin Hara-Kiri firigange, wu ab 1960 all Monet erschine un zytwylig verbote gsii isch. Bis 1981 sin vu dr Wuchezytschrift insgsamt 580 Uusgaben erschine, derno isch s Magazin yygstellt wore. Anne 1992 isch d Redaktion vu Charlie Hebdo widerbeläbt wore. Charlie Hebdo het anne 2006 zue dr wenige Zytschrifte ghert, wu d Mohammed-Karikature us dr dänische Jyllands-Posten noodruckt ghaa het. E Klag gege s Magazin vum Dachverband vu franzesische Muslim Conseil français du culte musulman (CFCM) dergege het s zueständig Pariser Gricht anne 2007 abgwise. S Blatt het in dr Johr syterhär immer wider au Karikature zum Thema Islam un Islamismus publiziert. Anne 2010 het d Zytschrift e Brozäss gege di ultrakonservativ katholisch Organisation l'Alliance Générale contre le Racisme
De Cabu, eigetlich Jean Cabut (* 13. Jänner 1938 z Paris; † 7. Jänner 2015 au z Paris), isch en französische Cartoonist und Karikaturischt gsi. Er isch bim Überfall und em aaschliessende Massaker, verüebd durch zwei maskiirti Manner, in de Redaktionsrüüm vo Charlie Hebdo zämme mit em Charb, em Tignous, em Wolinski, em Honoré, em Bernard Maris, dr Elsa Cayat und 5 witere Mönsche, drunder zwe Polizischte, ums Läbe cho. De Cabu het an de École Estienne z Paris studiirt. Sini erschte Zeichnige sind im 1954 von ere Lokalzitig veröffentlicht worde. Während em Algerie-Chrieg isch er zu de Armee iizoge worde, wo er für d Armeezitschrift Bled und in dere Ziit au fürs Paris-Match zeichnet het. D Armeeziit het ihn zu eme strikte Anti-Militarischt gmacht. Wo er im 1960i d Armee het verlah, het er s Hara-Kiri-Magazin mitgründt und in de 1970er und 1980er Johr isch er sehr beliebt gsi, wo er für s Chinderfärnsehprogramm vo Récré A2 gschaffed het. Er het aber witerhin au politischi Karikature gmacht, bsunders für Charlie Hebdo und Le Canard enchaîné. Im Februar 2006 het er e Kontroverse usglöst, wäge dr Covergstaltig vo Charlie Hebdo, wo sich uf de dänisch Karikaturestriit bezoge het. Bim Terroraaschlag